(Návrh)

**Vyhláška**

**Ministerstva spravodlivosti Slovenskej republiky**

z ... 2020,

**ktorou sa mení a dopĺňa vyhláška Ministerstva spravodlivosti Slovenskej republiky č. 665/2005 Z.z., ktorou sa vykonávajú niektoré ustanovenia zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov**

Ministerstvo spravodlivosti Slovenskej republiky podľa § 204 zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov ustanovuje:

**Čl. I**

 Vyhláška Ministerstva spravodlivosti Slovenskej republiky č. 665/2005 Z.z., ktorou sa vykonávajú niektoré ustanovenia zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení vyhlášky č. 536/2008 Z.z., vyhlášky č. 235/2010 Z.z., vyhlášky č. 514/2011 Z.z., vyhlášky č. 25/2017 Z.z. a vyhlášky č. 254/2017 Z. z. sa mení a dopĺňa takto:

**1.** Nadpis § 7a znie: „Výška preddavku na úhradu paušálnej odmeny a náhrady nevyhnutných nákladov spojených s výkonom správcovskej činnosti v konaniach o oddlžení a v malom konkurze“.

**2.** V § 7a sa za slovo „oddlžení“ vkladajú slová „a v malom konkurze“.

**3.** § 8 vrátane nadpisu znie:

„§ 8

Výška preddavku na úhradu nákladov konkurzu

1. Preddavok na úhradu nákladov konkurzu vyhláseného podľa prvej hlavy druhej časti je 6 500 eur.
2. Preddavok na úhradu nákladov malého konkurzu je ........ eur.“.

**Čl. II**

Táto vyhláška nadobúda účinnosť 1. januára 2021.

**Mária Kolíková**

ministerka spravodlivosti

Slovenskej republiky